Downloaded from YTS.MX
Official YIFY movies site: YTS.MX
2003. koalicija predvođena SAD-om ušla je u rat protiv Iraka Saddama Husseina.
Zemlja je okupirana.
Svakoga se dana događaju atentati na vojne kontingente
i otmice novinara i humanitarnih radnika.
Kao i druge države članice koalicije,
Italija plaća jako visoku cijenu u ljudskim životima.
Irački otpor smatra sve Zapadnjake neprijateljima.
Bagdad, 4. ožujka 2005.
Bok, Kilian.
Automobil? - Spreman.
Toyota Corolla, najanonimniji koji sam našao.
Imamo značke i uzeo sam satelitske telefone od Amerikanaca.
Idemo samo Kilian i ja. - Dobro.
Brojevi su memorirani.
Gdje smo? - Južni Bagdad.
Ovo je ruta Irish, Vernon je dolje...
Nicola!
Vozimo prema četvrti u kojoj je dogovor, g. ravnatelju.
Trebali bismo stići za...
Dvadeset minuta.
Nazvat ću vas kada stignemo.
Dobro, javi se.
Sletjeli su?
U automobilu su, voze na sastanak.
Kamo? - Al-Mansour.
Odlazim u sjedište vlade.
Upali sva četiri pokazivača smjera da nas prepoznaju.
Uranili smo pola sata.
Nicola, ja sam. Dobili smo dojavu doušnika iz Bagdada.
Kaže da je mjesto sastanka neko drugo.
Odemo li onamo, upast ćemo u zasjedu.
28 DANA RANIJE
Ovo su zadnje stvari. - Što je to?
Pancerice, zašto?
Zašto uvijek sve nosimo kada to možemo unajmiti?
Zašto smo to onda kupili? - I ja se pitam.
Aha.
Dodaj mi to. - Jesi li vidjela Pepea?
Idemo!
Uspjeli smo.
Jeste li sve uzeli?
Sigurni? Krenimo.
Stigli smo.
BAGDAD - IZBJEGLIČKI KAMP
Pozdrav. - Pozdrav.
Dokumenti.
Tko je ona? - Talijanska novinarka.
Radi za prijateljske novine, Il Manifesto.
Pričekajte ovdje.
Parkirajte ondje. - Hvala.
BAGDAD - KOMPLEKS SAD-a
Glave gore, vojnici!
Kreni, kreni.
Hajde, brže!
Nemamo cijeli dan! Brže!
Te bombe tope kožu, meso, mišiće.
Ostaju samo kosti.
Giuliano, idemo, moramo krenuti. - Trenutak.
Vidjeli ste to vlastitim očima? Recite mi.
Giuliana, trebali smo ostati samo pola sata!
Moramo ići, Giuliana!
Dobro, idemo.
Barbara, Giuliana je. Da, malo kasnim.
Već ste na ručku?
Stižem.
Zašto ne želiš da uzmemo psa? - Mi ćemo ga šetati.
Jer znam kako će to završiti.
Vodit ćete ga u šetnju prvih mjesec dana, a zatim ću svako jutro i večer...
Ne, rekla sam da ćemo mi!
Daj! - Kunem se.
Obećavamo. - Obećanja, zakletve.
Moja prijateljica Francesca uvijek šeće svog psa. Ako može ona, mogu i ja.
Ravnatelju.
Nicola, loše vijesti. Oteli su još jednu novinarku u Bagdadu.
Prije koliko vremena? - Prije pola sata.
Moraš mi ti to srediti.
Nisam u Rimu. Trebam nekoliko sati za povratak.
Razumijem... Požuri koliko možeš.
Dobro.
Žao mi je, odmor...
Se odgađa. Moram se vratiti u ured.
Što to znači? - Kako se odgađa?
Zašto? Reci nam zašto.
Problem na poslu. Trebaju mene.
Trebaju te tako odjednom?
Neće ništa reći.
Je li moguće da je s tobom nemoguće nešto isplanirati?
Sve je tako tajanstveno, nikada ništa ne objasniš.
Nikada ni riječi. - Silvia, dosta!
Ne možeš se tako obraćati ocu.
Nicola, sigurno je važno, ali mogao bi reći koju riječ više.
Barem svojoj djeci.
Poslije ćemo razgovarati.
RIM - SJEDIŠTE IL MANIFESTA
Halo? - Čuo sam da je Giuliana oteta.
Zanima me je li to istina.
PARTNER GIULIANE SGRENE
Dat i ću ti Poloa.
Gabriele?
Pier je na telefonu, čuo je za Giulianu.
Daj mi ga.
GLAVNI UREDNIK IL MANIFESTA
Pier!
Bok.
Da...
Provjerili smo, vijest je točna.
Žao mi je.
Pier?
Gdje je Chiarini? - Trebao bi biti u Jordanu.
Potražimo ga, njegovi bi nam kontakti mogli biti od koristi.
Nazvat ću opet Piera, ne javlja se.
Van!
Brzo!
Dobro je, čini se da govoriš arapski.
Što? Ne razumijem...
Na TV-u piše da govoriš arapski. - Ne razumijem...
Na TV-u! Govoriš arapski!
Ne govorim... - Špijunka.
Nisam! Ja sam novinarka, kunem se! Ne govorim arapski.
Začepi!
Ulazi.
Ako me želite ubiti, odmah to učinite.
Znam da me nećete osloboditi, vidjela sam vam lica.
Odmah to učinite!
Antonio, pripazi da Nicola pojede. - Bok, djeco.
Kada je neka hitnoća zaboravi i piti.
Hoću, gospođo.
Idi, bok.
Bok. Doviđenja.
Vidiš? Smiješi se. Uništi nam praznike i ona se smiješi.
Sve smo uzeli?
RIM - FORTE BRASCHI; SJEDIŠTE VOJNE OBAVJEŠTAJNE AGENCIJE SISMI
Prvo treba pronaći kanal.
Kanali prethodnih otmica nisu uvijek ispali valjani.
Nibbio, znaš to. Baldoni je mrtav.
S Baldonijem nije kanal bio problem, znaš to bolje od mene.
Postojali su problemi s komunikacijom.
Kanali koje smo koristili uvijek su se pokazali valjanima.
Ja mislim da je bolje locirati zatvor preko CIA-je i pokušati s upadom.
Mogu krenuti s timom odmah.
Postoji li mogućnost pregovaranja, pregovarajmo.
Slažem se s Nicolom.
Samo izvoli.
Vidio si je?
Da. Neki dan kada smo se zamijenili.
I zatim sam došao u Bagdad. - Sada si u Bagdadu?
Da, ali sada me ovi iz Tajne službe žele na avionu za Rim.
Zašto? - Zbog moje sigurnosti.
Već sam dugo na Bliskom istoku.
Možda nisu shvatili da jedini imam kontakte za doći do Giuliane.
Budi pozoran.
Hoću, Gabriele, bez brige. Nazvat ću te kada nešto saznam.
Moram sve probati. Bok.
Hvala. - Molim.
Idem u sobu po kofer
pa stižem.
Hvala.
Zadnje novosti, šef stiže.
Nema novosti, ali sve pomno promatramo.
Evo me.
Bok. - Da čujem odmah stanje.
Prikupili smo informacije o kretanju u četvrti u kojoj je Sgrena oteta.
Na istom je području prošlog mjeseca oteta novinarka Florence Aubenas.
Kontaktirali ste s Francuzima ? -Da, ali nemaju drugih informacija.
Što se dogodilo s vozačem i prevoditeljem?
Poštedjeli su oboje, ali prevoditelj je osoba od povjerenja,
svi naši novinari znaju ga i vjeruju mu.
CIA je ispitala vozača, djeluje čisto.
Koristit ćemo sunitski vjerski kanal korišten u prethodnim otmicama.
Potražimo vođu Urema, Al Kubaisija.
Odmah ću nazvati. - Zatim ga daj meni.
Nicola, još nešto!
Il Manifestov dopisnik, Chiarini,
rekli smo mu da se vrati u Italiju, ali nestao je.
Samo nam je to trebalo.
Omero, zovi Tibera i reci mu da ga nađe.
Odmah ću.
Auto mi je sigurno dobar?
Da nisi rekao da mi nije stalo do tebe, Ryan!
Ne žali se.
Ne sviđaš mi se, Mohamede, nimalo!
Auto je savršen!
Vidjet ćeš!
Halo?
Bok, Tiber. Omero je.
Bok, Omero. Kako si?
Dobro, hvala. - Reci.
Moramo pronaći Stefana Chiarinija,
novinara koji se nalazi u Bagdadu.
Možeš li to učiniti? Hitno je.
Dobro. Ja ću ti ga potražiti.
DRUGI DAN ZATOČENIŠTVA
Jedan...
I dva.
... Zadnja dva dana. - Dobro.
Izvolite. - Hvala.
Odnesi sve šefu. - Idem.
Tu si, Jeco. Je li ovo potpuno? Je li to sve?
Da!
Za tebe.
Tiber kaže da je taj čovjek bivši sunitski političar.
Bio je u Saddamovoj stranci. - Dobro.
Prikupili smo još podataka o novinarki.
Iz Pijemontea je, ratna izaslanica, bila na najgorim mjestima na svijetu.
Obitelj, djeca? - Partner.
No svi kažu da su njezina prava obitelj novine za koje piše, Il Manifesto.
Aktivistica, jako je cijeni bivši glavni urednik, Valentino Parlato.
Tko je sada glavni urednik? - Gabriele Polo.
Zna sve o radnicima, tvorničkim borbama, sindikatima.
Unutra je i njegov broj. - Dobro, hvala.
Solidarnost Rima za Giulianu Sgrenu,
dopisnicu Il Manifesta, koja je jučer oteta u Bagdadu.
Ispred zgrade vlade su prijatelji, kolege i mirovne organizacije,
pet do šest tisuća ljudi koji traže njezino hitno oslobađanje.
Bistre oči Giuliane Sgrene promatraju trg ispred zgrade vlade,
prepun prijatelja, kolega, pacifista, volontera,
običnih ljudi te svi imaju samo jednu molbu: oslobodite ženu koja želi mir.
Molim vas, molim vas!
Dajte mi papira, molim vas!
Za pisanje!
Molim vas, treba mi!
Pročitaj ovo.
Što je to? - Jedina knjiga u kući.
Na arapskom je.
Rekla sam da ne govorim arapski!
Ne mogu je čitati!
Bok.
Još si budna? - I ti si.
Što on radi?
Spava.
Kakva je situacija?
Još smo daleko, nitko nije preuzeo odgovornost.
Odnosno, mnogi jesu, ali nitko kredibilan.
Izgledaš umorno.
I ti.
Radim pošto je odmor propao.
Jesi li što pojeo?
Jesam, nešto.
Idemo u krevet.
Ne mogu te više nositi.
Ustani i hodaj.
Ne otvaraj oči, ja ću te voditi.
Laku noć. - 'Noć.
Tata. - Bok.
Vidi tko je to.
Nisam to dugo vidio.
Bio je to krasan odmor. - Divan.
Više ne idemo na takve odmore, nikada nemaš vremena...
Pronaći ću vrijeme.
Samo moram srediti neke stvari.
A ti odluči kamo ćemo otići na ozbiljno ronjenje.
Već znam. - Kamo?
Na Crveno more, naravno.
Kada je najbolje vrijeme za ići?
Zašto?
Ti mi reci kada je najbolje ići? - U rujnu i listopadu.
Dogovoreno. - Da, sigurno...
Listopad, Crveno more. - Povjerovat ću ti!
I trebaš vjerovati.
Listopad. - Obećavam.
Halo? - Pozdrav. Zovem se Nicola Calipari,
vodim ured za potrage SISMI-ja.
Zadužen sam za slučaj Giuliane Sgrene te bih se htio sastati s vama.
Dobro, kada? - Može i odmah.
Dobro, samo da se istuširam.
Nalazim se pred vašom kućom, pričekat ću.
Dolazim.
Tražimo kanal za pregovore, ali nije lako.
Prvi dani otmice najdelikatniji su.
Ako ih talac preživi ima veliku šansu preživjeti.
Zašto mi to govorite?
Jer moramo surađivati da bismo spasili Giulianu.
A to je moguće samo dijeljenjem informacija.
Bojim se da ste pogriješili zanimanje.
Zašto?
Tajne službe rade kao i vi novinari: temelje se na informacijama.
Ali mi ih širimo, a vi skrivate.
Vi ste septička jama informacija. - Nekad davno.
Danas manje.
Danas se trudimo proizvesti sigurnost.
A sigurnost se osnažuje samo kruženjem informacija.
Bar ja tako mislim.
Vlada je aktivirala kriznu jedinicu.
Koji put možda zatrebamo razgovor s vama.
No trenutno,
zbog Giulianine dobrobiti, morat ćete zadržati za sebe sve što kažem.
Naravno. Mi ćemo nastaviti s kampanjom mobilizacije
kako bi otmičari znali da Giuliana nije špijun.
Upravo takvu suradnju tražim.
Hvala.
Možemo li prijeći nati ?
Naravno.
Trebao bih još jednu uslugu.
Uvjeri svog dopisnika u Bagdadu, Chiarinija, da se vrati u Italiju.
U redu.
Maestro. - Dragi profesore, što vas dovodi ovamo?
Tiber, ne zajebavaj me.
Zašto Tajna služba želi da se vratim u Italiju?
Samo pokušavam pomoći Giuliani
i tražim podršku lokalnih ljudi.
Oni to znaju.
Ali znaju i da imaš kanal za dobivanje informacija o Sgreni:
političara.
Političara?
Onog s kojim si se našao na kavi.
Ali on mi je prijatelj.
Misliš li da sam budala iz Bagdada?
Sve znam.
Može li taj tvoj kontakt pronaći vezu do otmičara?
Ne radi za vojsku.
Ne, ali možda su otmičari bivši vojnici,
lojalni Saddamu
i možda zna nekoga ondje.
Možda, ali morat ćemo ga nagovoriti.
Podsjeti ga na to da je Sgrena prijateljica Iračana,
da je protiv usranih Amerikanaca koji se ponašaju kao gazde u našem domu.
Stvarno si postao Iračanin.
Tiber, ovdje sam s Nibbiom, na razglasu si.
Kako ste, gospodine?
Mogao bih biti bolje. Ti?
Ide, kao jadniku, tako je moj tata govorio.
Novosti?
Razgovarao sam s Chiarinijem.
Preko svog je kontakta možda pronašao mogućeg posrednika.
Na kojoj razini?
Nekoga tko može odvesti Chiarinija na razgovor s otmičarima.
Možda je to preopasno. - Ne! Zaustavi ga!
Ne možemo poslati novinara na razgovor s teroristima.
Ima li Chiarini već dogovor s tim nekim?
Tako se čini, sutra navečer. - Neka ti kaže gdje.
Ja ću otići na sastanak umjesto njega.
Dobro.
Chiarini, idemo.
Italija ti zahvaljuje na kontaktu i svemu što si učinio,
ali kažu da nije sigurno.
Već sam im rekao da ti znaš posao, ali prerizično je.
Prijeđi na bit.
Odvest ćemo te u zračnu luku i vraćaš se kući.
Ali časno.
Meni je jedina čast raditi svoj posao kako treba, pomagati ljudima.
A vi mi to oduzimate.
Ne, to je naredba vlade.
Situacija je jako loša, svi novinari moraju otići.
Reci mi, zašto bi htio završiti kao kolegica?
Uvijek si bio gospodin.
Čuvaj se.
I ti.
Tiber? - Nibbio.
Drago mi je vidjeti vas.
Čovjek je preko telefona rekao Chiariniju da se zove Tariq,
te je dogovorio sastanak u četvrti koja je u izgradnji.
Kada? - Za četiri sata. Idem li s vama?
Da. Ponesi fotoaparat.
PETI DAN ZATOČENIŠTVA
Što je bilo? - Moram razgovarati sa ženom.
Zašto sa ženom?
Imam ženski problem. Moram razgovarati sa ženom, molim vas.
Dobro, razumijem.
Kao što sam vam rekao, znam ljude koji znaju neke ljude,
mogu vam pronaći kontakte koje tražite.
Dakle, nemate stvarni kontakt.
Samo tratite moje vrijeme. - Stanite...
Vjerujte mi, mogu doći do ljudi koji drže ženu.
Što dobivam zauzvrat? - Što želite?
Dva generatora za navodnjavanje mojih polja.
Sve umire zbog rata, zbog Amerikanaca.
Naći ću vam generatore. Nađimo se sutra ovdje u isto vrijeme.
Ovdje ne. - Zašto? Vjerujte mi.
Ne vjerujem vam!
Naći ću vas gdje ste odsjeli.
Odsjeo sam u hotelu Bahji.
Bok, Nibbio.
Bok, Clayton. Je li sve u redu?
Da, jest. Hvala na pitanju. Pozdravite Petera.
Bok, Peter. - Bok.
Hoćemo li sjesti u hotelu? Mogu vas ponuditi nečime u hotelu.
Ne pijem na poslu. To je neprofesionalno.
Dobro... Što je bilo? Što mi trebate reći?
Da smo pronašli gdje je novinarka zatvorena. Možda.
Možda? Što znači "možda"? Prenosite informaciju ili...
Znači da trebaš pričekati
da učinimo ono što je potrebno
i tako te možda poštedimo nekih nepotrebnih rizika.
Ne brinite se za mene.
Mislim da imam vezu, samo trebam vremena i oslobodit ćemo novinarku.
Mi smo CIA, brži smo. Znaš to.
Imate li lokaciju? - Imamo.
Odakle vam? - Od prokletog terorista. Ovdje je.
Pitao sam te jebeno pitanje, kurvin sine!
Reci mi gdje je!
Dosta! Predajem se! Molim vas, prestanite! Reći ću vam...
Čuo si što je rekao?
Rekao je gdje je drže. To ti nije dovoljno?
Ne. Osoba koju mučiš reći će što god ti tražiš.
Jesi li čuo?
Stari Nibbio ima još neki as u rukavu, vidim. Dobro, da čujemo.
Nemam ništa sigurno, ali znam da je racija opasna.
Osim toga, da ste sigurni u tu informaciju,
odmah biste reagirali,
kao što ste to već činili.
Točno. Samo smo te došli informirati, kompa. To je sve.
Jako ljubazno od vas, ali nemojte mi raditi probleme, dobro?
Nije prvi put da ste zeznuli.
Blizu sam. Možete li izbjeći te gluposti?
Nicola. Trebao bi već znati da Peter i ja
ne odlučujemo. Ruke su nam vezane.
Čekajte vani.
Donijela sam uloške, šampon i četkicu.
Uzmite. Koristite ovo i pazite da ne uprljate.
Tko ste vi?
Presvucite se i odjenite ovo. - Kako ti je ime?
Možete me zvati Karima.
Ako ćete dugo biti ovdje, donijet ću vam još presvlaka.
Stanite! Stanite...
Hoće li me ubiti?
Ništa još nije odlučeno o vama.
Ustaj! Ustaj!
Soba je osigurana.
Amerikanci su nepromišljeni.
Kao što sam i očekivao, prepad nije uspio.
Samo su uzbunili otmičare koji su možda odlučili
riješiti se taokinje.
Što ćeš učiniti?
Ne znam.
Veza se trebala javiti, ali čekam satima.
Rekao bih da je taj put zatvoren.
Poslao sam njegovu fotografiju, provjerili ste je?
Da, ali nismo uspjeli doći do imena.
Nicola, Omero je. - Reci.
Sjećaš se kapetana policijskog okruga Hamra?
Da, Hassan.
Moramo saznati je li i on pročišćen.
Tada je bio jedan od malobrojnih sunita koji su zadržali posao.
To bi mogla biti ideja, provjeri i ako je još ondje, otići ću k njemu.
Dobro. Bok.
Idemo, ljudi.
Kako ste rekli.
Doviđenja.
Bok. - Bok.
Hvala što si se tako brzo sastao sa mnom.
Kako vam mogu pomoći? - Trebam vašu pomoć, Hassan.
Tražim ovog čovjeka.
Trebao bi biti vlasnik farme, možda u predgrađu. Možete li mi ga naći?
Zašto ga tražite?
Iz razloga za koji Amerikanci ne bi trebali znati.
Znate da u Bagdadu nije moguće učiniti baš ništa bez njihova znanja.
Ako ne trebaju znati samo im nemojte reći.
Ne znam, Nicola.
Vi ste jedan od malobrojnih sunita koji su ostali na svojoj poziciji.
Ne želite ništa učiniti za svoje ljude?
Želim, naravno, ali dajte...
Slušajte. Znam da vam je sin teško bolestan.
Znam da je liječenje ovdje komplicirano, nedostaje mnogo toga.
Zar ga ne biste željeli odvesti u Italiju i liječiti
u pedijatrijskoj bolnici Bambino Gesù u Rimu,
jednoj od najboljih na svijetu?
Ne mogu otići odavde, neće mi dopustiti da napustim Irak.
Znam da vi ne možete, ali vaša žena može.
Ona može ići s njim i biti s njim dok ne ozdravi.
Ja ću se pobrinuti za sve, budite bez brige. Znate me.
Molim vas, Hassan... Pomozite mi pronaći ga.
Tariq!
Kako ste me našli?
Imamo zajedničke prijatelje. Slušajte...
Ne. Ne želim vas slušati.
Tariq, poslušajte me, molim vas.
Talijani nisu napali onu kuću sinoć.
Nismo imali veze s time.
Jeste. Vi i Amerikanci isti ste.
Pronašao sam vam generatore i mogu srediti kopanje bunara.
Tko kaže da ćete to i učiniti?
Nitko. Moja riječ. Mogu vam ponuditi vodu i struju, vjerujte.
Ono što se sinoć dogodilo neće se ponoviti.
Morate reći da smo spremni pregovarati,
ali da bismo to učinili trebamo nešto konkretno.
Fotografiju, snimka bi bila još bolja.
Ali morate brzo djelovati.
Dajte mi dva dana. - Ne. Mogu vam dati jedan.
Imate 24 sata, a zatim se vraćam u Italiju.
Imamo li dogovor?
Imamo.
SEDMI DAN ZATOČENIŠTVA
Odjeni to. - Što hoćete od mene?!
Vodi je onamo.
Morate moliti svoju vladu da povuče trupe, na svom jeziku.
Ali ja sam novinarka iz neutjecajnih novina,
zašto bi mene poslušali?
Jer moraju shvatiti da se rat nastavlja.
Jer mi, Iračani, isto imamo pravo boriti se za oslobođenje naše zemlje
kao što se dogodilo u Vijetnamu i Alžiru.
Otpor je pravo svih ljudi, slažem se s vama.
Nije me briga slažete li se! Učinite što sam rekao.
Dopustite da uputim molbu ne samo vladi
nego i svim silama koje se bore protiv rata. Možda me poslušaju.
U redu. Snimaj.
Od kraja siječnja nalazila sam se ovdje
kako bih posvjedočila stanju ovog naroda koji umire svakoga dana.
Tisuće ljudi nema hrane, struje ili vode.
Molim vas, okončajte okupaciju.
Molim to talijansku vladu.
Molim talijanski narod da pritisne vladu.
Ovaj narod više ne smije ovako patiti.
Povucite trupe iz Iraka. Pomozite mi...
Molim vas, pomozite mi.
Preklinji muža... Preklinji obitelj.
Ne, ne, ne želim... Nije li dovoljno?
Ne komentirajte naše zahtjeve. Morate učiniti što vam naredimo.
Kako ne razumijete da vam život visi o koncu?
Pier, pomozi mi.
Bio si uz mene u svim mojim borbama.
Pokaži moje fotografije djece pogođene kazetnim bombama,
žene.
Računam na tebe, ti si moja jedina nada, Pier.
Molim te, pomozi mi.
Uđite.
Drago mi je, Nicola Calipari. - Pier Scolari.
Izvolite, sjednite.
Molim te talijansku vladu.
Molim talijanski narod da pritisne vladu.
Ovaj narod više ne smije ovako patiti.
Povucite trupe iz Iraka.
Pomozite mi.
Pier, pomozi mi.
Uvijek si bio uz mene u svim mojim borbama, pomozi mi, molim te.
Pier, pomozi mi, molim te.
Pokaži moje fotografije djece pogođene kazetnijm bombama,
žena.
Računam na tebe, ti si moja jedina nada, Pier.
Molim te, pomozi mi!
Ovakve snimke ne služe doista
kao molba za povlačenje trupa.
Otmičari znaju da to nikada neće dobiti.
Čemu onda služe?
Kao dokaz da je talac živ i za otvaranje kanala.
U tome nam vi možete pomoći.
Kako?
Giuliana spominje kazetne bombe, i njezine fotografije
žena i djece pogođenih tih bombama.
Objavili smo ih odmah nakon bombardiranja Hille.
Objavite ih opet.
Iste fotografije? - Da.
Giulianini otmičari znat će da je poruka primljena
i nadamo se da će uskoro kontaktirati s nama.
Pier, budite snažni.
Vratit ćemo je kući.
"JEDNA OD NAS"
Tiber, reci.
Primljeno, hvala.
Kontaktirali su s nama. Imamo adresu.
Idemo u DIGOS, specijalne operacije.
Vidjeli smo video. To je dokaz koji smo čekali.
Nedostaje prijedlog sastanka.
Prijedlog je stigao nedavno putem jednog od naših izvora.
Iz Bagdada? - Da, ali sastanak je u Dubaiju.
U Dubaiju? S kime? - Zasad nisu rekli.
Samo su rekli u luci, na pristaništu broj 5.
Siguran si u taj sastanak?
Ne.
Ali trenutno nam je to jedini mogući put.
DUBAI
Evo ga.
Kreni.
Dobro jutro! - Jutro.
Hvala.
Dobro došli u Dubai.
Teško vam je izgovoriti moje ime.
Možete me zvati g. Simbel.
Biste li radije govorili engleski? - Da, hvala.
Jamčite li mi da u potpunosti predstavljate svoju zemlju?
Naravno. Ja sam general talijanskih oružanih snaga
te sam ovdje u ime svoje vlade.
Uživajte u čaju.
Hvala.
Moram ići, vrijeme je molitve.
Recite mi nešto o gđi Sgreni. Dobro je?
Poslije ću vam reći što vas zanima. Molitva ne može čekati.
Zahid, Kilian, niste potrebni ovdje.
Čekajte nas dolje.
Limun ili mlijeko?
Tješi me saznanje da je Giuliana Sgrena dobro,
ali iznos otkupnine jako je visok.
Ne sviđa mi se riječ otkupnina.
Odaberite bolju.
Razmjena.
U redu. Cijena razmjene jako je visoka.
Možda,
ali cijena koju Iračani plaćaju za ovaj rat
mnogo je viša i mnogo bolnija.
Nadalje, katastrofalna odluka Amerikanaca
o uklanjanju sunita s političke scene
i stvaranju isključivo šijitske vlade
sve komplicira.
Pogledajte me. Ja sam Iračanin
i sunit.
Bio sam važan menadžer.
Htio bih sudjelovati u novom demokratskom životu Iraka,
a umjesto toga sam ovdje, u egzilu,
iako nisam počinio nikakav zločin.
Kažete mi sve to
jer biste se željeli vratiti na političku scenu svoje zemlje?
Govorim vam nešto više, gospodine.
Govorim vam da bi Italija
mogla biti politički sugovornik sunita.
Mogla bi posredovati između nas i Amerikanaca.
Da dođe do toga, mogli bismo odmah zaustaviti napade,
otmice i još štošta.
DVANAESTI DAN ZATOČENIŠTVA
Oslobodite Giulianu! Oslobodite Giulianu!
SLOBODA ZA GIULIANU SGRENU I IRAČANE
Halo?
Bok, Gabriele. Ovdje sam, na prosvjedu.
Gdje si?
S tvoje lijeve strane.
Stižem.
Bok.
Došao sam ti potvrditi da su pregovori započeli.
Stvarno? - Da.
To je sjajna vijest! - Nije za širenje.
Znam, mogu zamisliti.
Problem je u tomu što su otmičari,
osim novca, tražili političku kompenzaciju.
A ti?
Što misliš o toj kompenzaciji?
Potrebna je.
Dok se god suniti budu osjećali isključeno mir neće biti moguć.
Slažu li se Amerikanci s time? - Ne.
Misle da je lakše vladati podijeljenim arapskim svijetom.
OSLOBODITE JE
Hvala ti što si me informirao o svemu.
Prosvjed počinje, dolaziš li?
Ne.
Ali možda dođe moja kći, iako sam joj rekao da ne dolazi.
Ali kladim se 99.99 posto da me nije poslušala.
Bok.
- Bok.
Bok.
Poslušala si me, vidim.
Nisam. I?
U čemu je problem?
U tomu što sam ti rekao da ne ideš.
Zašto? Preopasno je? - Moglo je biti.
Ti meni pričaš o opasnostima?
Tata, shvatila sam što radiš, tvoje ponašanje nema smisla.
Ne živim na drugom planetu, gledam TV... Znam.
Kakve to ima veze s...
Odlazak na prosvjed bio je moj način sudjelovanja u njezinom oslobađanju.
Pogodak i potop.
Topim se.
Što se smiješ?
Ne odrastaju li današnja djeca prebrzo?
Ja nisam bio toliko pametan u njezinoj dobi. -Ja jesam.
Znaš da su cure naprednije...
Da, znam tu priču o ženama koje su bolje u svemu. Predajem se.
Žena je, pomiri se s time. - Ma kakva žena!
S 18 godina još nije žena nego djevojčica.
ČETRNAESTI DAN ZATOČENIŠTVA
Dobro, čekat ću.
Molio si se.
Da. Ti se ne moliš?
Ne. Ne molim se.
Zašto?
Jer ne vjerujem ni u jednog Boga.
Jer ste komunistkinja kao što kaže TV?
Ne, ne zato.
Završila sam. Hvala.
Pokušaj sve pojesti.
Ali... I Italija želi mir, uvjeravam vas.
Prenio sam vaše poglede najvišoj razini,
ali pozicija vlade vrlo je jasna: ne možemo biti vaši sugovornici.
Naša vlada to ne može učiniti, ali...
Vašoj vladi nedostaje hrabrosti!
Ali mogao bih vam srediti putovnicu.
Objasnite to.
Putovnicu da dođete k nama, držite predavanja,
njegujete odnose i zagovarate sunitski cilj.
Putovnica bi mogla biti zanimljivo rješenje.
A novac? - Uz novac, naravno.
No, u ovom trenutku, iznos treba sniziti.
Koji je vaš konačni zahtjev?
Još žele 12 milijuna dolara, kao na početku,
ali sigurno ću uspjeti sniziti iznos. No ostaje pitanje političkog priznanja.
Ne dajemo priznanje onima koji otimaju novinare i režu im grkljane.
Mogli bismo se ograničiti na jednostavnu gestu
koja je od velike važnosti za mog sugovornika, sunitskog menadžera.
Razmišljao sam...
Mogli bismo mu dati putovnicu da dođe u Italiju,
odnosno u Europu, gdje će moći držati konferencije, sastanke
i govoriti u ime 30 posto sunitske populacije
koju je američka administracija potpuno zanemarila.
Normalno je što se, nakon Saddama, promijenila administrativna struktura.
Znam, ali...
Pokretanje pregovora sa sunitima
značilo bi otvaranje puta.
Mi, kao vlada, možemo ponuditi Amerikancima
perspektivu dijaloga s manjinom u čijim je rukama naoružani otpor
i koja organizira napade i otmice.
Zvuči razumno.
No, prije bilo kakve odluke moramo to prenijeti premijeru Berlusconiju.
Ja ću. Uskoro se nalazimo.
G. Calipari, hvala na svemu što radite.
Jasno nam je koliko je teško.
Hvala.
Doviđenja.
Prošlo je prilično dobro.
Uvjeren sam da će nas premijer podržati.
Nadajmo se.
Giulio, što ti kažeš?
Još imam svoje sumnje.
Prije sastanka razgovarao sam s američkim veleposlanstvom.
Oni su protiv plaćanja.
Službeno, ali ispod stola plaćaju i oni.
Da, ali to čine putem prijateljske države.
Njima je najvažnije djelovati nepokolebljivo pred javnosti.
Svijet zna da oni ne pregovaraju.
Mnogi njihovi taoci ubijeni su na najgore načine.
Zar mišljenje javnosti u takvim slučajevima nije važno?
Jest, naravno.
Tko je uopće taj g. Simbel?
A njegova jamstva?
Kako znaš da se ne poigrava nama?
Želimo platiti? Proširimo to pa ćemo vidjeti koliko će g. Simbela iskočiti.
Ja smatram svaku otmicu epizodom rata.
Uvijek se potrudim učiniti dvije stvari:
osloboditi taoca i napraviti korak bliže kraju rata.
Ustvari si pritajeni pacifist, a ja to nisam znao!
Čestitke!
Ako vlada pristane, nastavit ćemo prema prijedlogu koji smo dali ministarstvu.
Tko je ostao u Dubaiju? - Omero.
Čim se stvar odblokira i ja ću se vratiti.
Do tada, večeras uzimam slobodnu večer.
Bravo.
Stani kada možeš, izaći ću.
TALIJANSKI CRVENI KRIŽ
Spavaju!
Sljedeći put kada mi predložiš akcijski film, kunem se, tražit ću rastavu.
Što su ti skrivili akcijski filmovi?
Ovaj je bio dobar,
dobro napravljen, jednostavan.
Čak i previše.
Koja je bila alternativa? - Kiarostamijev film.
Svi su mu filmovi isti.
Uvijek tip koji putuje iranskim prašnim cestama od sela do sela, bez riječi.
Divno.
Znaš li zašto mi se još toliko sviđaš?
Zašto?
Jer mi, nakon toliko godina, još otvaraš vrata.
Omero, evo me. - Bok.
Danas je g. Simbel jako ljut. - Što se dogodilo?
Kaže da nismo poštovali pakt i da ga želimo prevariti.
Ne razumijem o čemu govori.
Nije htio reći ništa više.
Bio je bijesan. Kaže da će razgovarati samo ako ga ti nazoveš.
Evo, odmah. - Dobro.
Halo? - Gospodine, što se dogodilo?
Jako sam razočaran.
Ne vjerujete mi... - Molim? Vjerujemo vam.
Zašto pregovarate i s drugima?
Pregovori su moja odgovornost
i ne postoje drugi pregovori!
A Crveni Križ?
Crveni Križ? Ne znam ništa o tomu, uvjeravam vas.
Ali dajte mi malo vremena.
Samo da shvatim što se događa i javit ću se, dobro?
U redu.
Posrednik kojeg sam našao povući će se
jer je jučer netko nešto poduzeo a meni nije rekao.
Ustvari, namjerno mi nije rekao!
Što ima loše u tomu da probamo druge načine? Što više pokušaja, to bolje.
Upravo suprotno!
Što je više pokušaja to je veća zbrka!
Tko procjenjuje je li riječ o zbrci? Ti? -Da, ja!
Kao prvo, jer me ravnatelj zadužio za to,
a drugo, jer u očima terorista, mi njih pokušavamo prevariti.
Ne možemo izgubiti kredibilitet i tako ugroziti život taokinje.
Treće, Sgrenin partner i Il Manifesto dali su mi svoje povjerenje!
Komunističke novine koje prodaju 30.000 primjeraka? Ma daj!
Talijanski pacifisti stoje uz Il Manifesto.
Milijuni njih!
Milijuni naših građana koji ne podržavaju rat, ne vjeruju u njega
te misle da je to samo američki plan da se dokopaju iračke nafte.
Nije nas briga ni za njih?!
Dosta je.
Nećemo se sada svađati dok vrijeme teče.
Kao prvo, Nicola, ponovno uspostavi svoj kontakt.
Odmah.
Poštovao sam dogovor. Mogu li objasniti?
Da.
To što se dogodilo može se ponoviti.
Ne. Uvjeravam vas. Neće više biti uplitanja.
Ali prošlo je previše vremena. Trebam dokaz da je taokinja još živa.
Bez dokaza se zaustavljamo.
Dobit ćete dokaz. - Hvala.
DVADESETI DAN ZATOČENIŠTVA
Previše ste smršavjeli. Morate jesti.
Ne mogu. Ne mogu ništa osim plakati.
Trebali biste. Pomaže.
Zhvaljujući vama, moje su suze presušile.
Nemam ništa protiv vas, ali vi ste napadači.
Ako je to što kažete istina i ako zaista osjećate sažaljenje...
Nisam spomenula sažaljenje i nisam došla razgovarati s vama.
Morate napisati pismo mužu.
Mora sadržavati osobne napomene, stvari koje znate samo vi i on.
Tko traži pismo? - To vas se ne tiče.
Postoje li pregovori? Moja vlada pregovara?
Ne znam, to nije na meni.
Ali istina je, znate da je istina. Dajte mi malo nade.
Napišite pismo.
Pročitajte ovo... - Što je to?
Tijekom festivala u Ashuri, bombaš samoubojica...
U pismu morate spomenuti taj događaj.
To je dokaz da ste danas još živi.
Što ti je?
Ništa.
Zašto pitaš? - Jer te poznajem.
Što nije u redu?
Dojadilo mi je.
Želim se vratiti u policiju.
Pokušavam spasiti život te žene, a netko se pokušava upetljati radi slave.
Neka to učini, što te briga? - Ne!
Zašto ne? - Ja to moram učiniti.
Znam da mogu uspjeti, kao i prethodnih puta, i ovaj ću,
koristeći istu, identičnu metodu.
Ne možeš li jedanput progutati ponos i prepustiti to drugom timu?
Nije stvar ponosa. Drugi tim slijedio bi američku liniju.
Probali bi spektakularnu akciju ali ljudi bi mogli stradati.
Možda taokinja.
Oprosti.
To je njezin rukopis?
Da.
Da, to je ona, siguran sam.
Prepoznajem način na koji piše moje ime,
s onim čudnim P kako ga samo ona piše.
Dobro.
To je dobar korak naprijed.
Što sada? Kako dalje?
Sutra odlazim kako bih to zaključio, ali izvještavat ću vas.
Hvala.
Hvala tebi.
Znaš, prođe li sve kako treba,
premijer protiv kojega se boriš svakoga dana, prvi će prisvojiti uspjeh?
Znam... Ali neću ga morati zagrliti.
Možda će on zagrliti tebe.
Ti možeš biti moj tjelohranitelj kako bih to izbjegao.
Ne mogu ti to obećati.
Prilično je euforičan.
Kada sve ovo završi, odvest ćemo žene na večeru
i čavrljati o drugim stvarima.
Da.
Dakle, putuješ sutra?
Recimo da ću se sutra još malo približiti Giuliani.
Vjeruj mi.
Vjerujem.
I što zatim?
Kako to misliš?
Učinit ćeš što si rekao?
Vratit ćeš se u policiju? - Da.
Siguran si?
Da.
Ne, ne!
Još malo.
Bok.
Kako si? - Dobro.
Opet putuješ?
Da.
Ali ovo je zadnji put.
Uvijek to kažeš.
Pripazi na brata i njegove zadaće, samo misli na nogomet.
Filippo ima 11 godina, može to i sam.
Bez brige. - Dobro.
Dobro.
Dovest ćeš je kući, zar ne?
Dovest ćeš je, zar ne?
Hoću, ljubavi.
Vratit ću je kući.
Bok.
Bok, ljubavi.
Budi dobra.
I ti.
Slušajte, što biste inače dobili?
Još jednog mrtvog taoca, nula novaca i sve goru reputaciju vaših ljudi,
još goru nego što je to sada slučaj. To nije mir.
To nije mir koji ste spominjali.
Dobro, prihvaćam. Pod jednim uvjetom...
Da putovnica stigne s novcem, ni minutu kasnije.
Samo tada možete dobiti to što tražite. Dobro?
Dogovoreno.
Imaš li sve? - Da, osobno sam provjerio.
Idemo u Baghdad, Kilian nas čeka ondje.
Alarico i Jeco idu sa mnom. Omero, ti ostaješ do izvršenja razmjene.
Ako kažem "troje nas je", znači da je imam.
Tek tada mogu dobiti aktovke. - Dobro.
DVADESET I SEDMI DAN ZATOČENIŠTVA
Uskoro ćete biti slobodni.
To je dar našeg vođe koji je uspješno ispregovarao vaše oslobođenje.
Stavite to kada izađete i recite da smo se lijepo ophodili prema vama.
Hvala.
Ne znam ni vaša imena.
Ja sam Hsien. - Hsien.
A vaše?
Abbas.
To su vam prava imena?
Ja ne vjerujem da ćete me osloboditi.
Trebali biste.
Muslimani ne lažu.
Dobar dan.
Dajte mi ovo...
I ovo.
NAJDULJIH MJESEC DANA
Jedeš li?
Naravno, bez brige.
Možeš li mi dati Filippa? - Filippo, tata je na telefonu.
Evo ga.
Halo, tata? - Sretan rođendan, dušo!
Hvala.
Osjećaš li teret tih 12 godina?
Da, skroz! Teško je.
Znam, razumijem te.
Kako ćeš proslaviti?
Mame će nas poslije možda voditi na kuglanje.
Šteta što nisam s vama.
Znam, žao mi je.
Iduće godine, dobro?
Imam dar za tebe.
Kakav? - To je iznenađenje.
Ali sigurno će ti se svidjeti.
I ne samo tebi,
ali ne mogu ti reći ništa više. - Koliko moram čekati?
Još malo, jako malo. - Dobro.
Daj mi mamu.
Sretan rođendan još jedanput, ljubavi.
Hvala, tata. Bok.
Mama?
Nicola? - Rosa...
Samo sam ti htio opet čuti glas.
Samo jedno... - Što?
Znaš li zašto...
Se i ti meni, nakon toliko godina, još jako sviđaš?
Zašto?
Jer me vodiš gledati one filmove.
Iranske, korejske, japanske.
Nitko drugi to ne bi mogao.
Spavam bolje nego u krevetu.
Brzo se vrati.
Što brže mogu, ljubavi.
Bok.
BAGDAD - 4. OŽUJAK 2005.
Sletjeli su?
U autu su, voze se na sastanak s otmičarima.
Kamo? - Al-Mansour.
Ja idem u vladu.
Uranili smo pola sata.
Čekat ćemo.
Da. - Lokacija sastanka je druga.
Koja je?
Doušnik kaže iza hotela Babylon.
Siguran si? - Tako je rekao.
Da? - Nicola, ja sam.
Dobili smo dojavu doušnika u Bagdadu.
Kaže da se mjesto sastanka promijenilo, na drugoj strani rijeke je.
Gdje točno?
Iza hotela Babylon, kaže da je ondje uličica.
Pollari je s tobom? - Ne, u vladi je.
Dobro.
Da? - Tiber, hitno je.
Moram znati je li uličica iza hotela Babylon sigurna.
To nije dobro mjesto. Zašto ići onamo?
Ne mogu ti reći.
Dobro. Nazvat ću vas za deset minuta.
Pokret, dečki!
Idemo, poručniče! - Pokret!
Hajde! Brže! Brže!
MITRALJEZAC AMERIČKE VOJSKE
Reci, Tiber? - Situacija mi se nimalo ne sviđa.
Nemojte dolaziti ovamo.
Odemo li onamo, upast ćemo u zasjedu.
Da? - Dojava je lažna.
Odemo li onamo, ubit će nas. Odakle ta informacija?
Nije iz prve ruke.
Lažna je! Ne želim više uplitanja!
Ja sam na terenu i ja odlučujem!
Stavite naočale.
Naletimo li na kontrolnu točku, ne pokazujte nervozu.
Ne razumijem.
Uđite, molim vas.
Samo budite tiho.
Predugo smo ovdje. - Znam!
Kreni!
Dečki, stigli smo. Želim odmah osigurati lokaciju.
Idemo! Ovo nije šala! Drži oči na tunelu.
Je li istina? Ovo je jedno od omiljenih mjesta bombaša samoubojica?
Ne slušaj tračeve.
Neki kažu da je ovdje bilo više od 15.000 okršaja u protekle dvije godine.
Ljudi kažu mnogo toga.
Kao naš predsjednik koji je proglasio kraj rata prije dvije godine.
Točno? - Da.
Ovdje je.
Giuliana, zovem se Nicola.
Ja sam Pierov i Gabrieleov prijatelj.
Gotovo je, slobodna si.
Vodim te kući, u Italiju.
Dođi.
Sada si s nama.
On je Kilian.
Vodimo te kući.
Kilian, upali svjetlo.
Sjest ću otraga s tobom da budeš mirnija.
Kapetane, nismo trebali ovoliko dugo biti ovdje.
Pravila dopuštaju najviše 30 minuta.
Prošla su dva sata.
Ostanite ondje još 20 minuta i dolazimo vas zamijeniti.
Omero, troje nas je. Ponavljam, troje nas je.
U autu smo, vraćamo se.
Dobro.
Idemo.
Sjajno.
Upoznao sam Piera ovaj mjesec. Uskoro ćemo ga nazvati,
kao i tvojeg glavnog urednika, i on je jako zabrinut.
Dobra večer, premijeru.
Dobra večer, g. premijeru.
Dopustite da vam predstavim glavnog urednika Il Manifesta.
Čestitke na vašim novinama.
Iako me ne tretirate najbolje, poštujem vaše novine.
Pier Scolari, partner gđe Sgrena.
Zabava je gotova, žena se vraća!
Posebno izdanje, imamo sjajne vijesti.
Giuliana Sgrena upravo je oslobođena.
Mama, tata je uspio.
Oslobodio ju je. - Tko ti je rekao?
Upravo je na vijestima. - Dobro, vraćam se.
Kapetane, što se događa?
Veleposlanik je trebao proći ovuda, ali nije se pojavio.
Nešto se dogodilo?
Veleposlanik se vratio u Camp Victory. Išao je drugim putem.
Molim? Uz dužno poštovanje, kapetane, koji kurac još radimo ovdje?
Do zračne luke još je manje od kilometra.
Skoro smo stigli.
Morat ću Nicoli prepričati scenu s Berlusconijem.
Oprostite, odmah se vraćam.
Da?
Ravnatelju, još malo i stigli smo.
Nalazimo se kilometar od zračne luke.
Dat ću vam Caliparija.
Pazi!
Kilian?
Kilian!
Mi smo iz talijanskog veleposlanstva, ne pucajte!
Pokaži jebene ruke!
Ne pucajte! Mi smo iz talijanskog veleposlanstva!
Hej! Začepi! Van iz auta!
Van iz auta!
Na koljena!
Imamo dokumente u autu, provjerite auto.
Začepi!
Sranje!
Vojniče, dolazi! - Da, gospodine!
Ravnatelju. čujete li me? - Da.
Amerikanci su pucali na nas.
Pazi joj glavu.
Polako. - Polegni je na tlo.
Polegni je. Pazi joj glavu.
Sranje!
Sgrena je ranjena, ali živa.
Pomozi mi. - Stižem.
Koji smo kurac učinili?
Calipari je mrtav.
Gospodo, oprostite.
Operacija zaštite veleposlanika okončana je, Negroponte je u sjedištu.
Možete deaktivirati kontrolnu točku.
Kapetane, imamo problem. Došlo je do okršaja.
Ima li mrtvih? - Sranje!
Nema na našoj strani, ali u autu je ranjena žena.
Teško je ozlijeđena.
Moramo je što prije prebaciti u bolnicu.
Odmah!
Poručniče!
Poručniče! Našli smo ovo u autu.
Mrtav je, gospodine.
Čovjek je Talijan. Mrtav je. - Tko je on? Vaš muž? Brat?
Nosi civilnu odjeću, ali na iskaznici piše da je general.
Dopustite da prođem.
Molim vas, svi na desk, novinari van. Molim vas.
Svi novinari van, molim vas.
Moram razgovarati s kolegama iz Il Manifesta.
Gospodo, izađite iz prostorije.
Idemo u drugu prostoriju.
Ali oni moraju izaći!
Što se događa? - Reći ću vam, trenutak.
Sad ću vam reći.
Kolege, dogodila se katastrofa.
Amerikanci su pucali na njih.
Bili su na putu prema zračnoj luci,
njih troje u autu,
dva tajna agenta i Giuliana.
Odjednom su zapucali na njih.
Giuliana je ranjena, ali dobro je.
Drugi agent tajne službe ranjen je...
Nicola Calipari poginuo je.
Tko je on?
Čovjek koji ju je oslobodio je poginuo. - Pregovarač?
Da, pregovarač.
Čini se da ju je taj jadničak
spasio po drugi put jer...
Zaštitio ju je svojim tijelom i stradao.
Nicola Calipari...
bio je dobra osoba.
Ada, hvala. - Dobra večer.
Bok, Filippo.
Radi istrage o smrti Nicole Caliparija
osnovana je talijansko-američka komisija.
Istraga je rezultirala dvama izvješćima, oprečnima u mnogim točkama.
19. lipnja 2006., okružni tužitelj zatražio je optužnicu
protiv mitraljesca Maria Luisa Lozana.
25. listopada 2007.,
Porotni sud odlučio je odbaciti optužnicu zbog "nenadležnosti".
Nekoliko mjeseci kasnije, Vrhovni sud to je potvrdio.
Giuliana Sgrena živi i radi u Rimu te je i danas novinarka.
Predsjednik Italije, Carlo Azeglio Ciampi, dodijelio je,
na vlastitu inicijativu, Nicoli Calipariju, zlatnu medalju za hrabrost.
Ubojstvo Nicole Caliparija ostalo je nekažnjeno.
PREGOVARAČ
MEDIATRANSLATIONS